Hannes Astok

Hannes Astok (sündinud 25. septembril 1964 Tallinnas) on poliitik, ajakirjanik, konsultant ja ärijuht. 

Haridus
Hannes Astok on lõpetanud 1982. aastal Tallinna 2. Keskkooli, 1983. aastal Tallinna 2. Tehnikakooli sideoperaatori erialal ning 1990. aastal Tartu Riikliku Ülikooli ajakirjanduse erialal.

Töökäik ja tegevus ühingutes
pisi|Hannes Astok 2002. aastal
Hannes Astok on E-Riigi Akadeemia juhatuse esimees ja vanemekspert.
2013–2020 oli ta Tartu Smart City Labi arendusjuht. 

Astok on töötanud Postimehe uudistetoimetajana 1989–1991, Tartu Linnavalitsuse pressisekretärina 1990–1991, Reklaamibüroo Age-Tartu direktorina 1991–1993, Q-Raadio direktorina 1993–1995, Getz Eesti arendusjuhina 1995–1996, Marketron Konsultatsioonide juhtivkonsultandina 1996–1997, Tartu abilinnapeana 1997–2005 ning E-riigi Akadeemia kohaliku e-valitsemise programmi direktorina 2005–2007. Astok tegutseb e-riigi alastes koolitus-, arendus- ja koostööprojektides nii Eestis kui ka paljudes siirderiikides.

Ta on SA Teaduskeskus Ahhaa nõukogu liige ja MTÜ Tartu Rotary Klubi liige.

Astok on olnud Kuku Raadio arvamussaate "Keskpäevatund" saatejuht ja saates osaleja.

Poliitiline tegevus
Astok on Eesti Reformierakonna liige alates 1996. aastast. Ta on olnud Tartu Linnavolikogu liige 1996–1997 ja 2011–2013 ning aseesimees 2005–2007 ning Tartu abilinnapea 1997–2005. Ta oli XI Riigikogu liige 2007–2011. 

Tunnustus
2006 – Valgetähe IV klassi teenetemärk

Isiklikku
Tema isa oli okeanoloog Villu Astok.Tartu Rotary klubi: Hannes Astok

Viited

Kategooria:Eesti ajakirjanikud
Kategooria:Eesti suhtekorraldajad
Kategooria:Eesti ärijuhid
Kategooria:XI Riigikogu liikmed
Kategooria:Tallinna Reaalkooli vilistlased
Kategooria:Tartu Ülikooli filoloogiateaduskonna vilistlased
Kategooria:Valgetähe IV klassi teenetemärgi kavalerid
Kategooria:Sündinud 1964